FEBRUAR 

Så er vi i februar allerede og siste vintermåneden☺ og snøen lar vente på seg…. kanskje vi får litt i februar?

Nå har vi «full gruppe», etter bemanningen på 2 voksne, men har god plass til flere. Så fortsett med gjøre barnehagen vår kjent og at vi har babysang/barnesang i febr/mars der man kan komme på besøk. Neste barnesang er allerede førstkommende fredag, 7. februar, fra 9.30-10.30 

I februar fortsetter vi med eventyret «De 3 Bukkene Bruse». Mada har laget en flott eventyrkasse i forbindelse med praksisen hun hadde på Liten avdeling i 2 uker i januar. Hun har malt natur innvendig i kassen og plassert bro og bukker/troll. En lyslenke inni kassen gjør det hele magisk. Så denne bruker vi fortsatt og ser at det inspirerer til videre lek etter samlingsstunden. Det var veldig kjekt å ha Mada i praksis hos oss. Hun gjennomførte oppgaver innen drama, musikk og fysisk fostring. Ene dagen hadde hun f eks omgjort hele avdelingen: fjernet mesteparten av leker og lagt en lyslenke rundt i hele rommet. Det var rør på veggene der barna kunne trille baller gjennom, bord som var dekket til der barna kunne krype inn i etc . Magisk stemning og rolig lek. Ene dagen laget hun hinderløype inni salen. Så det var innholdsrike dager og skikkelig luksus mht bemanning, 1 ekstra voksen på avdelingen hver dag☺

I begynnelsen av mars planlegger vi å ha karneval, og også i år tenker vi tema-karneval. «De 3 bukkene Bruse» blir temaet, og vi begynner nok med litt planlegging denne måneden. Vi på Liten blir aktivt deltagende i den grad det er kjekt for de minste. Regner med de største på vår avdeling blir med på det meste.

I januar har vi hatt Sakkeus som månedens bibelfortelling , og vi fortsetter med den også i februar. Kanskje også utvider med fortellingen om Bartimeus, så barna får litt kjennskap til Jesus og alt det gode han gjorde, før vi formidler påskens budskap neste måned.

Månedens bibelfortelling: «Sakkeus»

Månedens sang: «Lille Bukken Bruse»

Månedens regle: «Reven er en hønsetyv»

**Vi feirer Christian 2 år den 21 februar!!** jippi!!

Ha en fin februar!

 

Hilsen Tone, Mariann, Hanne og Ellen